उर्मिल नदी में पानी छोड़ने की मांग
ग्रामीणों ने जनसुनवाई में कलेक्टर को दिया ज्ञापन
भास्कर संवाददाता। छतरपुर
ग्रामीणों ने मंगलवार को पानी की समस्या को लेकर जनसुनवाई में ज्ञापन दिया। ज्ञापन के माध्यम से ग्रामीणों ने उर्मिल नदी में पानी छोड़े जाने की मांग की।
नौ गांवों डिगौनी, बम्हौरी, सुरा, उमरया, बरा, देवीखेड़ा, बगमउ, संजयनगर और खपटया के ग्रामीणों ने उर्मिल नदी में पानी छोड़े जाने की मांग की है। ग्रामीणों ने बताया कि सभी नौ गांव उर्मिल नदी के किनारे पर बसे हैं। उर्मिल नदी में पानी पूरी तरह से सूख गया है।
इसके अलावा कुओं तालाबों में भी पानी सूख गया है। जिसके कारण नदी किनारे बसे ग्राम वासियों को पानी के भारी परेशानी का सामना करना पड़ रहा है। डिगौनी में बनाए स्टापडेम का कार्य पूरा होने के बाद स्टापडेम पानी नहीं छोड़ा गया। ग्रामीणों ने सिंहपर बांध से स्टापडेम में पानी छोड़ने की मांग की है। ज्ञापन सौंपने के दाैरान द्वारका प्रसाद शर्मा, मुन्नीलाल पटेल, पुष्पेंद्र शर्मा, देवीदयाल, कृपाल, मनीराम पटेल, नन्नेलाल नागर,आनंदी प्रसाद पटेल और सियाराम पटेल सहित भारी संख्या में ग्रामीण मौजूद रहे।
awa_Deva hin_Deva bho_Deva hin_Deva hin_Deva hin_Deva